b'\n_START_ARTICLE_\nTravians\n_START_SECTION_\n\xc5\xbdaidimo eiga\n_START_PARAGRAPH_\n\xc5\xbdaidime \xe2\x80\x9eTravians\xe2\x80\x9c, ne taip, kaip \xe2\x80\x9eTraviane\xe2\x80\x9c yra labiau koncentruojamasi \xc4\xaf bendravim\xc4\x85 tarp \xc5\xbeaid\xc4\x97j\xc5\xb3, o ne kar\xc4\x85. Tod\xc4\x97l, pokalbi\xc5\xb3 kambariai yra visada pateikti puslapio de\xc5\xa1iniojoje pus\xc4\x97je. Ta\xc4\x8diau kaip ir \xc5\xbeaidimo pirmtake, vartotojai gali pasirinkti vien\xc4\x85 i\xc5\xa1 trij\xc5\xb3 gen\xc4\x8di\xc5\xb3: rom\xc4\x97nus, germanus arba galus. Atsi\xc5\xbevelgiant \xc4\xaf gent\xc4\xaf, keisis i\xc5\xa1 vartotojo persona\xc5\xbeas. Kiekvienas \xc5\xbeaid\xc4\x97jas gauna savo persona\xc5\xbe\xc4\x85 ir kiaul\xc4\x99 i\xc5\xa1 d\xc4\x97d\xc4\x97s Horacijaus. Kai vartotojas atlieka atitinkam\xc4\x85 skai\xc4\x8di\xc5\xb3 u\xc5\xbeduo\xc4\x8di\xc5\xb3, gaun\xc4\x85 pri\xc4\x97jim\xc4\x85 prie miesto. \xc5\xbdaid\xc4\x97jai i\xc5\xa1gauna pirminius arba antrinius resursus, kuriuos v\xc4\x97liau parduoda \xc5\xbeaid\xc4\x97j\xc5\xb3 arba NPC turguje. Taip jie gauna aukso ir sidabro\xc2\xa0\xe2\x80\x93 \xc5\xbeaidime naudojamos valiutos.\n_START_SECTION_\nValiuta ir ta\xc5\xa1kai\n_START_PARAGRAPH_\n\xc5\xbdaidime naudojama valiuta gali b\xc5\xabti naudojama nusipirkti \xc5\xa1arvams arba ginklams, naudojamiems arenoje. Taip pat yra \xc4\xafrankiai, kurie pagreitina ir/arba padidina resurs\xc5\xb3 gavyb\xc4\x85. Renkant resursus yra sunaudojami darbo ta\xc5\xa1kai (OP arba angl. occupation points), bet tuo pa\xc4\x8diu metu atsiranda veiksm\xc5\xb3 ta\xc5\xa1kai (AP arba angl. action points). Tai rei\xc5\xa1kia, kad kiekvienas i\xc5\xa1naudotas OP yra paver\xc4\x8diamas \xc4\xaf AP. Veiksm\xc5\xb3 ta\xc5\xa1kai gali b\xc5\xabti i\xc5\xa1naudoti \xc5\xbeaid\xc5\xbeiant mini\xc5\xbeaidimus, renkant \xc5\xbeoleles (i\xc5\xa1 j\xc5\xb3 galima pasigamini stebuklingus eliksyrus), grybus (galima gamintis maist\xc4\x85) arba kovojant arenoje. Taip pat u\xc5\xbe AP galima mokytis bibliotekoje arba dirbti smukl\xc4\x97je. Kiekvienas i\xc5\xa1 \xc5\xa1i\xc5\xb3 u\xc5\xbesi\xc4\x97mim\xc5\xb3 duoda SP arba patirties. U\xc5\xbe bendravimo ta\xc5\xa1kus (SP) galima dekoruoti savo arba gildijos namus.\n_START_SECTION_\nSkirtumas tarp Travian ir Travians\n_START_PARAGRAPH_\n\xc5\xa0ie du \xc5\xbeaidimai skiriasi keliais labai svarbiais aspektais. \xe2\x80\x9eTravians\xe2\x80\x9c turi istorij\xc4\x85, kuri kas m\xc4\x97nes\xc4\xaf prasit\xc4\x99sia. \xc5\xbdaidimas vyksta judan\xc4\x8dioje vietov\xc4\x97je, kurioje reikia bendrauti su serverio valdomais veik\xc4\x97jais. Tiek pasaulio \xc5\xbeem\xc4\x97lapis, tiek galimyb\xc4\x97s ple\xc4\x8diasi, kai \xc5\xbeaid\xc4\x97jas vykdo u\xc5\xbeduotis. Konkursai tarp tikr\xc5\xb3 \xc5\xbeaid\xc4\x97j\xc5\xb3 potencialios \xc4\xaftakos \xc5\xbeaidimui neturi.\n_START_SECTION_\nGeneracijos (kartos)\n_START_PARAGRAPH_\nKai \xc5\xbeaid\xc4\x97jo am\xc5\xbeius kerta nakt\xc4\xaf i\xc5\xa1 111 dienos \xc4\xaf 112, jis yra persikeliamas \xc4\xaf kit\xc4\x85 generacij\xc4\x85. Ten jo lauks naujos u\xc5\xbeduotis. \xc5\xa0iuo metu yra 6 generacijos, bet naujos yra be perstojo kuriamos. Kertant generacijas, \xc5\xbeaid\xc4\x97jas praranda visk\xc4\x85 i\xc5\xa1skyrus SP, namus ir jame esan\xc4\x8dius baldus, gildij\xc4\x85 bei deimantus.\n_START_SECTION_\nTravians Lietuvoje\n_START_PARAGRAPH_\nBuvo oficialiai patvirtinta, kad artimiausiu metu \xc5\xbeaidim\xc4\x85 lietuvi\xc5\xb3 kalba i\xc5\xa1leisti neplanuojama. Ta\xc4\x8diau domenas travians.lt buvo u\xc5\xbeimtas dar 2007\xc2\xa0m. \xe2\x80\x9eTravian Games GmbH\xe2\x80\x9c kompanijos vardu.'